Kasper Idland

Kasper Idland (født 21. juni 1918 i Figgjo, død 25. mai 1968) var under andre verdenskrig fenrik i Kompani Linge. Han er først og fremst kjent for å ha deltatt i Vemork-aksjonen.

 Andre verdenskrig 
Idland tok underoffisersskole i Kristiansand og ble i 1937 sersjant.Lena Fjeldheim Goursaud: «Kasper ble vår krigshelt», Gjesdalbuen, 8. mai 2009, s. 7.

Ved Tysklands angrep på Norge 9. april 1940 arbeidet Idland i Postverket. Han deltok i kampene i Dirdal. Idland forlot Norge ombord på MB «Drott» 17. september 1941 og ankom Peterhead 19. september. der han sluttet seg til de norske styrkene i Storbritannia. Han ble med i Kompani Linge og fikk oppdrag i det okkuperte Norge.

Idland deltok i 1943 i Vemork-aksjonen, men han hadde også oppdrag i Egersund. Gruppen han deltok i bestod av lederen Alf Aakre, Egersund, Kjell Endresen og Kasper Idland. Gruppen ble kalt for Vestige IV og de opererte fra begynnelsen av 1944 til frigjøringen i mai 1945.

 Utmerkelser og ettermæle 

Idland ble høyt dekorert for sin krigsinnsats. Han mottok St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble han tildelt Military Cross,Kasper Idland , biografi fra Sandnesavisen av franskmennene Æreslegionen og Croix de guerre og av amerikanerne fikk han Frihetsmedaljen med bronsepalme.

Det er reist en minnebauta over Idland ved tidligere Figgjo Barneskole.Oversikt over skulpturer i Sandnes kommune, Sandnes kommune.

 Referanser 



 Litteratur 
 Jens-Anton Poulsson: Aksjon Vemork : vinterkrig på Hardangervidda – Gyldendal, Oslo, 1982
 Jack Rostøl og Nils Helge Amdal: Kasper Idland – fra krig til kamp (2011)

 Eksterne lenker 
 Kasper Idland, biografi fra Sandnesavisen

Kategori:Personer fra englandsfarten 1940–1945
Kategori:Medlemmer av Kompani Linge
Kategori:Norske offiserer
Kategori:St. Olavsmedaljen med ekegren
Kategori:Krigsmedaljen
Kategori:Deltagermedaljen
Kategori:Haakon VIIs 70-årsmedalje
Kategori:Frihetsmedaljen
Kategori:Military Cross
Kategori:Æreslegionen
Kategori:Croix de Guerre (Frankrike)
Kategori:Personer fra Sandnes kommune
Kategori:Nordmenn fra andre verdenskrig